บาทเปิด 35.09 บาทต่อดอลล่าร์  แข็งค่า
เงินบาทเปิดตลาด 35.09 บาทต่อดอลล่าร์  แข็งค่า ขานรับเฟดคงดอกเบี้ย-รอความชัดเจนนโยบาย"ทรัมป์"
2 ก.พ. 2560

เงินบาทเปิดตลาด 35.09 บาทต่อดอลล่าร์  แข็งค่า ขานรับเฟดคงดอกเบี้ย-รอความชัดเจนนโยบาย"ทรัมป์"
นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้ที่ระดับ 35.09 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 35.13 บาท/ดอลลาร์
"เงินบาทแข็งค่ามาจาก 2 ส่วน ส่วนแรกคาดว่านักลงทุนยังคงสับสนนโยบายเศรษฐกิจของนายโดนัลด์ ทรัมป์ โดยเฉพาะนโยบายทางด้านอัตราแลกเปลี่ยน ส่วนผล FOMC เมื่อคืนนี้การเปลี่ยนแปลงในแถลงการณ์ของเฟดยังค่อนข้างน้อย ทำให้ไม่เชื่อว่าเฟดจะขึ้นอัตราดอกเบี้ย 3 ครั้งในปีนี้" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 35.05-35.20 บาท/ดอลลาร์
"ปัจจัยที่ต้องติดตามสำหรับในสัปดาห์นี้คือตัวเลขการจ้างงานนอกภาคเกษตรของสหรัฐฯในคืนวันศุกร์นี้" นักบริหารเงิน